**5 нче сыйныфта татар теленнән язма эшләр**

1. ***Тикшерү характе­рындагы диктант.***

**Кар ява.**

Таңнан башланган кар туктамады, яуды да яуды. Җир йөзе ап-ак  
кар белән капланды. Киң яланнар, биек таулар, урманнар, болын-  
нар - һәммәсе карның үзенә бер яңа матурлыгы белән түшәлеп  
агардылар. Агачларның ботаклары, үз авырлыкларын үзләре  
алмыйча түбәнгә таба салына башладылар. Зур елгалар әллә кая,  
төпкә- боз астына качтылар. Юллар, сукмаклар югалдылар. Өйләр-  
нең, абзарларның, ындырларга тезелгән кибәннәрнең түбәләре-  
һәммәсе карга күмелделәр. (59 сүз)

(Г.Ибраһимовтан)

**Бирем.** Тексттан сыйфатларны табарга.

1. ***Фонетика темасына диктант.***

**Кошларга ярдәм.**

Менә салкын кыш җитте. Ачы җилләр, каты суыклар башланды. Кошларга кыен. Кыш көне алар ачлыктан һәм суыктан интегә.Без кышлаучы кошларга җимлекләр ясадык. Аларны тәрәзә каршына агачларга элеп куйдык. Җимлекләргә ярма, көнбагыш, ипи кисәкләре салдык. Иң беренче песнәкләр, чыпчыклар очып килделәр.

Кошларны без көн саен күзәтәбез. Песнәкләрнең гадәте бик кызык икән. Алар урлап ашарга яраталар. Чыпчыклар да бик әрсез. Алар кешедән бер дә курыкмыйлар. *(64 сүз.) («Сабантуй» газетасыннан)*

**Биремнәр.**

1. **Тексттан сингармонизм законына буйсынган 4 сүз язып алырга.**
2. ***Кыен, яраталар* сүзләрендәге аваз һәм хәреф санын билгеләргә.**
3. ***Фонетика темасына диктант.***

**Икмәк.**

Икмәк. Ул нинди зур көчкә, нинди зур мәгънәгә ия! Икмәк— тылсымлы сүз кебек ишетелә. Кешеләргә яшәргә һәм эшләргә көч бирә.

Һавасыз яши алмаган кебек, кеше икмәксез дә тора алмый. Аның кадерен үлчи торган берәмлек табылмаган әле.

Аны өстәлгә китерү өчен, күпме кеше маңгай тирен түгеп, тырышып эшли. Игенче һөнәре — иң мактаулы һөнәрләрнең берсе. Икмәкнең кадере турында без бер минутка да онытырга тиеш түгелбез. *( 63 сүз.) ("Сабантуй " газетасыннан)*

**Биремнәр.**

1. Билгеләнгән сүзләрнең басымнарын куярга.

2. Парсыз яңгырау тартыклар кергән 5 сүз уйлап язарга.

**4. *Орфография темасына диктант.***

**Юл йөрү кагыйдәләрен сакла!**

**Җәяүлеләр** бары тик тротуардан гына йөрергә тиешләр. **Куркыныч** юклыгына ышангач кына юл аша чык. Бары тик светофорның яшел уты янганда гына автомобиль юлы аша чыгарга кирәк. Юл аша чыкканда **сөйләшмә.**

Транспортка кергәндә ашыкма һәм этешмә. Чыгарга алдан әзерлән.

Беркайчан да тротуарда һәм автомобиль **юллары** янында **уйнама!**

Юл йөрү кагыйдәләрен үтә! *(50 сүз.) («Сабантуй» газетасыннан)*

**Биремнәр.**

1. Калын хәрефләр белән бирелгән сүзләрнең басымын куярга.

3. Тел арты *[к], [г]* тартыклары кергән сүзләрне табып, асларына сызарга.

**5.Фонетика темасына контроль диктант**

**Батырлык**

Батырлык. Батыр кеше кем? Батырлыкның нигезендә нәрсә ята? Бары тик әхлаклылык, әдәплелек. Әхлаксыз, әдәпсез кеше батырлык эшли алмый. Батырлык, егетлек курсәткән Муса Җәлилне, Газинур Гафиятуллинны, Рифкать Миргазизовны һәм башкаларны алыгыз.Өлкәннәрне, әти-әнисен, иптәшләрен ихтирам итә белгән, авырлыкны башкалардан алда үзенә ала белгән кешеләр булганнар алар.

Батырлык, әдәплелек күрсәтеп яшәргә тормышта һәрчак мөмкинлек бар. Үзеңдә әлегә шуларның нигезен тәрбиялә. *(59 сүз.) (М. Мәһдигвтэн)*

**Биремнәр.**

1. **Ясагыч кушымча ялганган сүзләрне табып, асларына сызарга.**
2. **Тексттан сингармонизм законына буйсынмаган 5 сүзне язып алырга.**

.

***6.Изложение***

**Әбекәйләрдән күчкән җылылык.**

Әбиләр. Алар сине сөеп уятып, тәмле ризыклар белән сыйлап, мәктәпкә озата. Кайтуыңны кайнар ашлар пешереп көтеп тора. Укытучың куйган «биш»лең турында да ия беренче әбиеңә әйтәсең. Ул синең үзеңнән дә ныграк сөенә белә. Ертылган чалбарын, төшкән төймәңне дә әбиең белән икәүләп тәртипкә китерәсең. Кыш буе аяк-кулларыңны әбекәйләр бәйләгән бияләй-оекбашлар җылыта. Аларны киеп алсаң, зәмһәрир суыклар да куркыныч түгел. Чөнки әбиләр аларны күңел җылысын кушып бәйли. Ә аларның күңелләре бик җылы, гаиләдәге һәр кешегә җитә ул. Әбиләр янында йоклаганда иң матур төшләр керә. Алар белән эчкән чәй иң тәмлесе була. Балачакның иң якты истәлеге әбиләр белән бәйләнгән. Шуңа күрә әбиләрне өйнең нуры дип атыйлар. Әбиле кеше — бәхетле кеше. *(107 сүз.) (Й. Шәраповадан)*

**Искәрмә.** *Зәмһәрир* сүзенең мәгънәсе аңлатыла.

1. **Лексика темасына диктант.**

**Беренче кар.**

Иртән теләмичә генә торып утырдым. Өй эче дә бүген яктырак күренә.Ә ул сихри яктылык урамнан керә икән. Тәрәзәгә күз салсам, бөтен җир ап-ак. Кичәге пычрак, яңгырлы көннең эзе дә калмаган. Бер төн эчендә кар үзенекен эшләгән. Барлык шыксызлыкны каплаган да куйган!

Мәктәпкә барганда нинди күңелле икәнен белсәгез иде сез! Аяк астында кар җыр суза. Шаян кар бөртекләре керфекләргә куна. *(60 сүз.)*

*("Сабантуй" газетасыннан)*

**Бирем.**

**Билгеләнгән сүзләрнең антонимнарын язарга.**

1. ***Сүз төзелеше те­масы буенча кон­троль изложение***

**Сыерчык оялары**

Мәктәп остаханәсеннән чүкеч тавышы ишетелә. Малайлар сыерчык оясы ясыйлар. Алар җылы яклардан әйләнеп кайтачак күчмә кошларны каршыларга әзерләнәләр. Ә беренче сыерчык оялары кайчан барлыкка килгән соң?

Беренче булып аларны голландиялеләр уналтынчы гасыр башында ясыйлар. Ул оялар кызыл балчыктан эшләнгән тишекле савытлардан торган. Аларны йорт түбәләренә, диварларга беркетеп куйганнар. Шул ук вакытта Германиядә сыерчык ояларын агачтан да ясый башлаганнар.

Россиядә сыерчык ояларының эстетик ягын да игътибарга алып ясаганнар. Бу Россиядә матур гадәт булып кереп киткән. Безнен илдә сыерчыкларга карата мәхәббәт тәрбияләнгән. Йорт янындагы биек колгаларда агач кайрысыннан ясалган савытлар һәм тартмалар урнаштырганнар. Бу ояларны туздыру зур җинаять саналган.

Кошларны кеше яшәгән урыннарга ияләндеру һәм саклау өчен сыерчык оялары элү гадәте Россиядә һәм Европа илләрендә унтугызынчы гасырның 20 нче елларында киң таралган.

Кош ояларының менә шундый тарихы бар. Ә сез канатлы дусларыгыз турында кайгыртасызмы? *(131 сүз.) («Сабантуй» газетасыннан)*

**Искәрмә.** *Агач кайрысы, җинаять* сүзләренең мәгънәсе аңлатыла.

1. ***Еллык үтелгән темалар буенча контроль диктант***

***Яз* җитте.**

Тып-тып. Түбәләрдән тамчы тама икән лә. Яз җиткәнгә куанып кулын чәбәкли. Күктән авызы колагына кадәр җиткән кояш елмая. Җылы җилләр исә. Кар суларында, чыркылдаша-чыркылдаша, чыпчыклар коена. Дөньядан яз исе килә. Бернинди сәбәпсез дә күңел шатлык белән тула. Табигать яшьлегенә аяк атлый. Ә яшьлек ул гел ямьле. Аның хыяллары якты. Яшьлек киләчәге булу белән гузәл. *( 54 сүз.) (Й. Җамалетдиновадан)*

**Биремнәр.**

1. *Күктән, атлый* сүзләрен иҗекләргә бүлеп, калыпларын күрсәтергә.
2. *Колагына, ямьле* сүзләренең төзелешен тикшерергә.
3. *Җилләр, күңел, тула* сүзләренең басымын куярга.
4. ***Арадаш аттестация эше.***

Тургай.

Әле көннәр бик салкын тора. Бөтен җирдә кар ята. Табигатьтә кыш белән яз тартыша. Март кояшы нык яктырта, тик аз җылыта. Шулай да яз җиткәне сизелә. Аның җиткәнен һавада яңгырап ишетелгән тургай тавышы раслый.

Тургай – бездә яз көне иң алдан килүче кошларның берсе. Тургай зур түгел. Ул кара бөрчекле һәм тимгелле коңгырт-соры төстә. Җиргә кунгач, шушы төс аны дошманнардан саклый. (60 сүз).

**Биремнәр.   
1. Текстта кайсы ел фасылы турында сүз бара?**

**2. Бирелгән сүзләрнең антонимнарын язарга:**

**Салкын - ,зур- , аз - , кара - , дошман- .**

**3. Бирелгән сүзләрне төзелеше буенча тикшерергә:   
Кошларның, килүче, дошманнардан.**

**4. Бирелгән сүзләрдән яңа сүзләр ясап языгыз:   
Сат- , баш- , кыр- , күз - ,тәм- .**

**5. Фразеологизмны күрсәтегез.   
Телен йоту, ризыгын йоту, су йоту.**

**7. Тексттан ирен гармониясенә буйсынган сүзләрне язып алырга.**

**8.Рәт гармониясенә буйсынмаган сүзне язып алыгыз, аңа фонетик анализ ясагыз.**

**6нчысыйныфта татар теленнән язма эшләр**

1. **5 нче сыйныфта өйрәнгәннәр буенча тикшерү диктанты.**

**Батырлыкның юл башы.**

Батырлык юктан бар була алмый. Ул кешелеклелектән башлана. Үз-үзен генә яратучы кеше беркайчан да батырлык үрнәге күрсәтә алмый. Абдулла Алиш турында күбрәк белгән саен, мин аның кешелеклелегенә сокланам, һәрбер әкияте, һәр язган әсәре белән ул күңелдә миһербанлылык орлыклары чәчә. Ул мәктәпләрдә булырга, балалар белән аралашырга яраткан. Аңда аның килүен зарыгып көткәннәр. «Әкиятче абый» дип сөенеп каршы алганнар.

Абдулла Алиш бик тәртипле, инсафлы гаиләдә туган һәм тәрбияләнгән. Әти-әнисе биргән әхлак дәресләре аны гомер буена озатып килгән. *(77 сүз.) (Й. Шәраповадан)*

Искәрмә. *Миһербанлылык* сүзенең мәгънәсе аңлатыла.

**Биремнәр.**

1. **Әйтелеше һәм язылышы туры килмәгән 5 сүзне күчереп язарга.**
2. **Ясагыч кушымча ялганган исемнәрнең астына сызарга.**

2.**Исем ясагыч кушымчалар темасына тикшерү диктанты.**

1. Аның тавышында хатын-кызлар тавышына охшаган  
   сөйкемле җитдилек ишетелеп, кара күзләрендә тирән уйчан­  
   лык күренде. *(Ш. Усманов)*
2. Моннан күп еллар элек безнең урамда эшчеләр, йөк  
   төяүчеләр, вак һөнәрчеләр, сөякчеләр яшәгәннәр. Озакламый  
   төзүчеләр килерләр дә алар яшәгән урыннарга яңа йортлар  
   салырлар. *(А. Шамов)*
3. Безнең якта санап бетергесез канатлы җырчылар яши.  
   Сез аларны беләсезме? Санап күрсәтегез әле.
4. Кышлар артыннан кышлар килде. Табигатьнең оста  
   бакчачысы кояш үзенең киң кырларында гөлләр үстерде.  
   *(Һ. Такташ)*
5. **БСҮ. Изложение.**

**Ун сумлык «маҗара».**

Менә ничә сәгать инде алар карбыз бушата. Әстерхан якларыннан баржа белән килгән карбызларны машиналар ташып кына тора. Ә карбызлар эре, кайберләреңә колач та җитми, авыр үзләре. Андый-ларын икәүләп күтәрәләр. Акча бирәм, дигәч, малайлар бу эшкә дәррәү тотынганнар иде. Кайберәүләрнең гайрәте тиз шиңде. Надир белән янәшә баскан малай да, футбол тубы хәтле бер карбызны чәлеп,таю ягын карады. Ә Надир түзде, түзәргә тырышты. Хуҗалардан аласы ун сум акча тотты аны. Бик авырга килгәндә, әнисен сөендерер минутларны уйлап чыдады.

Әнисе эшсез калгач, аларның тормышлары авыр бара башлады. Шәл сатып алган акча да күпкә җитмәде. Бүген иртән Надир әнисенең көзге каршында басып торган чагын күрде. Менә ул авыр сулап колак алкаларын салды да кулъяулыгына төрә башлады. Шул чагында малай әбисеннән калган алкаларны соңгы тапкыр күрүен аңлады. Надирга әнисе дә, кашлары җем-җем итеп торган алтын алкалар да бик кызганыч булды. Әнисе өйдән чыгып киткәч тә тынычлана алмады. Мәктәпкә бармаска, акча эшләп әнисенә булышырга, дигән уй килде башына. (163сүз)

*(Л. Ихсановада)*

1. **БСҮ. Изложение.**

**Әнием.**

Өй буенда бөдрәләнеп үскән яшь каенга карап, Мәдинә тирән уйга калды. Нинди нәфис булып үсеп килә ул. Мәдинә табигатьнең матурлыгына сокланып туя алмый. Тик бүген аны ниндидер сагыш баскан. Ул үзенең авылдагы әнисен, балачакта бергә уйнап үскән дусларын сагына. Аның күңеле авылга, алар янына ашкына. Нәни каенга Мәдинә эч серләрен ачты.

Берәр атнага булса да әнием янына кайтып килер идем. Кочагыма алып, кысып-кысыпсөяр идем үзен, иркәләр идем. Куаныр иде дә соң әнием!

Нинди ягымлы, сөйкемле ул минем әнием. Ә үзе нинди олы җанлы. Шул кечкенә генә әнием берсеннән-берсе таза, берсеннән-берсе чибәр дүрт егет, бер кыз үстергән. Мине ул әл еһаман, нәнием, ди. Мин — аның төпчек кызы! Шуңадырмы, мине һаман кечкенә итеп күрәсе килә.

Әнием инде бик картайган. Сугышт үлгән әтием белән олы абыемның сагышы аның йөзендәге алсулыкны гомергә җуйган, чәчләренә чал кергән. Никадәр генә яхшы тәрбиядә яшәсә дә, көннән-көн картайган төсле күренә. Аны иркәлисе, ягымлы сүзләр әйтеп, күңелен юатасы килә. (151 сүз.)

(Ә. Бикчәнтәевадан)

*Искәрмә. Сагыш, төпчек, җуйгансүзләренеңмәгънәсеаңлатыла.*

1. **Сан төркемчәләре темасы буенча диктант.**

Сарымсак күп кенә авырулардан сакланырга ярдәм итә. Борынгы Кытай табиблары кеше яшәртү рецептын тәкъдим иткәннәр. Моның өчен 350 грамм сарымсакны сыгып, согын алырга һәм шуны 300 грамм чиста спирт белән катнаштырырга, массаны салкын урында 10 кон тотарга кирәк. Аннары 2—3 кат марля аша сөзәләр, тагын 3 көн тоталар. Шуннан соң аны 50 грамм салкын сөт белән эчәләр. Аны, сөткә 25 әр тамчы салып, көнеңә 3 тапкыр эчәргә кирәк. Болай дәвалануны икенче тапкыр 5 ел үткәннән соң гына кабатларга ярый.

Грипп белән авырганда, сарымсакның 2—3 бүлемтеген вак кына турыйлар, өстенә 35—50 грамм кайнар су салалар. Катнашманы, 2 сәгать тотканнан соң, борын тишекләренә 3 әр тамчы салырга кирәк. Авыру кешегә кыргычта уган сарымсакны көненә икешәр тапкыр 10—15 минут иснәү дә бик файдалы. (122 сүз)

«Мәгариф» журналыннан

**Бирем**

**Саннарның төркемчәләрен күрсәтергә.**

1. **БСҮ. Изложение.**

**Тәрбияле бала.**

Беркөнне Зиннәт урамнан акча янчыгы табып керде. Аның шатлыгы эченә сыймый иде. Бумажник эчеңдә байтак кына акча, блокнот һәм бер хәрби кешенең фоторәсеме дә бар.

Зиннәтнең күзләре шатлыгыннан ут шикелле яна, ә башыңда аның гаҗәеп матур уйлар йөри. Бу акчага тимераяк та, өр-яңа велосипед та алып була. Әле аннан да артып калыр.

Әнисе рәсемне кулына алды. «Бу офицер фронтта үлгән булса кирәк. Бәлки ул немецларга каршы әтиең белән бергә сугышкандыр. Бу әйберләрне югалткан кеше хәзер бик кайгыра торгандыр. Улының соңгы рәсемедер бу», — диде.

Әнисенең бу сүзләреннән соң Зиннәт уйга калды. «Кемнеке икәнен белсәк, илтеп бирер идек», — диде ул.

Әнисе улының шундый җавабын баядан бирле көтә иде. Менә ул аны ишетте һәм улын кочаклап алды. Шуннан соң алар бу әйберләрнең хуҗасын эзләргә булдылар, чаттагы баганага белдерү ябыштырдылар.

Беркөнне аларның ишеген кемдер акрын гына шакылдатты, бүлмә эченә озын мыеклы бер абый килеп керде. Ул үзенең бумажник югалтканын әйтте һәм аның нинди икәнлеген сөйләп бирде. Әнисе шунда ук бумажникны абыйга сузды.

Мыеклы кеше әйберләрнең барысының да урынында икәнлеген күрде, рәхмәт әйтте һәм Зиннәтне үзләренә кунакка чакырды. Ул Зиннәтне кунак итте һәм аңа бер төргәк биреп җибәрде.

Зиннәт белән әнисе төргәкне ачып карадылар. Аның эченә күп кенә конфет һәм бумажниктагы акчалар салынган иде. *(199 сүз.) (А. Шамовтан)*

1. **Рәвеш темасына аңлатмалы диктант.**

**Кулыма китап алам.**

Сөекле шагыйребез Габдулла Тукайның шигырьләр китабын кат-кат укыйм мин. Укыган саен хисләрем яңара. Ул хисләр мине Тукай туган яшәгән якларга алып китә. Мин Кушлавычтагычишмәсуларынэчкәндәй, Кырлайурманнарындайөргәндәйбулам...

Тукай шигъриятенәмәхәббәтеммиңабабамнанкүчте. Ул шагыйрьне бик күп әсәрен яттан сөйли белә. Мин дә, укырга кергәнче үк, Тукайның «Гали белән кәҗә», «Бала белән күбәләк», «Туган тел» шигырьләрен хәтердән сөйләргә өйрәндем.

Мин хәзер 6 нчы сыйныфта укыйм. Тукай шигырьләренә карата булган мәхәббәтем һаман арта бара. (78 сүз.)

(«Сабантуй» газетасыннан)

**Бирем.**

**Тексттан рәвешләрнета бып, төркемчәсен билгеләргә.**

1. **БСҮ. Изложение.**

**Дамир үстергән гөлләр.**

Уку елы тәмамланып килә иде. Дамир белән Диләрә мәктәптән бергә кайттылар. Дамир Диләрәне төштән соң үзләренә кунакка чакырды. Диләрә керергә булды.

Дамир, кайтып, өстен алыштырды, ашады, барлык эшләрен дә бетерде. Диләрә һаман юк. Аптырагач, ул бакчага чыкты. Чәчәкләр утыртыр өчен җир йомшартты, тигезләде. Орлыкларны чәчә башлады. Шулвакыт Диләрә килеп керде:

* Нишлисен? — дип сорады.
* Чәчәк утыртам, — диде Дамир.

Эш беткәч, Диләрә өйләренә кайтып китте. Ул да, Дамир кебек үк, бакчага чыгып, җирне йомшартты, тигезләде. Ул арада дус кызлары кереп, Диләрәне уйнарга чакырдылар... Чәчәк орлыклары түтәл янында таралып калды. Әнисе:

- Кызым, чәчәкләреңне утырт башта, — дигән иде дә, Диләрә кулын гына селтәде. Ул:

— Өлгерермен әле, башта уйнап керим, — диде.

Кич булгач кына кайтты ул. Бик арыган иде. Ашады да ятып йоклады. Иртәгесен чәчәкләр турында уйламады да.

Дамир чәчәкләренә көн дә су сипте, аларны карап торды. Чәчәкләр берсеннән- берсе матур булып үстеләр. Бакчаны ямьгә күмделәр. Көн артыннан көн үтте. Алтын коз килеп җитте. Беренче сентябрьдә Дамир, матур итеп киенеп, үзе үстергән чәчкәләрне кулына тотып, мәктәпкә килде. Диләрәгә шул чакта бик кыен булды. Нәкъ шундый матур чәчәкләрне ул да үстерә ала иде. *(176 сүз.)*

*(Л. Саматовадан)*

1. **Алмашлыклар темасына диктант.**

**Туган тел.**

Һәр галимнең, һәр шагыйрьнең сүзе

Җитсен иде һәрбер күңелгә,

Җилләр, сулар тавышы шикелле үк,

Үзләренең асыл телендә.

Атом көче, радио заманында

Күрсәм иде шуны мин тагын:

Ярдәмләшеп, телләрбер-берсендә

Тапса фәкатькардәш-туганын.

Бу дөньяның төсен, ямен, зәукын

Кем аркылы, ничек белдем мин?

Бишект әүк мине өйрәтүчем,

Туган телем — бәгърем, синул, син!

Рәхмәт сиңа, рәхмәт, тәрбиячем,

Һәр нәрсәнең асыл мәгънәсен

Син аңлаттың миңа, туган телем,

Син өйрәттең миңа һәммәсен. (74 сүз)

X. Туфан

12. **Алмашлык темасы буенча диктант.**

**Ләкләк.**

Сезнең ләкләк турында әкият тә, җыр да, шигырь дә ишет­кәнегез бардыр, әлбәттә. Нәкъ менә шул ләкләк инде авыл янындагы болында беркемнән дә курыкмыйча йөри, үзенең зур оясын авыл өе түбәсендә чыбык-чабык, ботаклардан ясый.

Ак ләкләкнең — бу шактый зур кошның — кешеләр белән кайчан дуслашып китүен һичкем хәтерләми. Ләкин кешеләр шушы гүзәл кош белән дуслыкның кадерен беләләр, аларның тынычлыгын бик тырышып саклыйлар.

Ләкләкләр сезнең өй түбәсенә бер мәртәбә оя ясасалар, алар яз саен шунда очып киләчәк. Ояда озын сыйраклы өч яки биш ләкләк бәбкәсе булачак. Алар кешеләргә ышанып карап торалар, ата-аналарының аудан кайтканын көтәләр, җылы җилдә башларын чак-чак кына кырын салып торалар. Ә ата-аналары аларга бака, тычкан, кәлтә, төрле бөҗәк ташып тора.

Көзгә таба ләкләк бәбкәләре үсеп җитә, көчле зур кошка әверелә, аннан көньякка очып китә. Ә кешеләр язын үзлә­ренең ышанычлы дусларын яңадан көтәләр. (135 сүз)

*«Кем ул? Нәрсә ул?» китабыннан*

**Бирем**

**Ике алмашлыкка морфологик анализ ясарга.**

1. **Арадаш аттестация. Диктант.**

**Шагыйрьнең туган ягында.**

1990 нчы елның сентябрь башы. Әллүле-бәллүле Кармәт таллары уйчан гына тирбәлә. Дөньяны утырып та, җәяүләп тә гизгәннән соң кайткан Туфанны күргән, Туфан серләшкән таллар. Бүген алар шагыйрь туган йортның нигезендә аның уйларына уралган сыман. Монда һәммәсе: авыл урамнары, чал тупылдар, кешеләр Туфанны хәтерли. Авыл халкы Акташ урманындагы бер аланны «Туфан аланы» дип йөртә. Урман эченнән бәреп чыккан чишмәгә «Туфан чишмәсе» дип исем биргәннәр. Шагыйрьнең шигырьләренә кергән туган як таби­гате халык өчен якын, кадерле.

Кармәтлеләр, Хәсән аганың туган нигезендә таш бина җиткереп, 1988 нче елның 10 нчы декабрендә музей ачып җибәргәннәр. (97 сүз) *С. Зыятдиновадан*